YUB ME COKKE ME KWOWA KI TICWA Novemba 2017
Kit me cako lok pi magajin me Wi Lubele ki pi pwonyo lok ada i kom nying Lubanga. Ti ki tam magi me yubo kit me cako lok piri keni.
LONYO MA TYE I LOK PA LUBANGA
Tyen lokke ngo me yenyo Jehovah? Pwony ango ma watwero nongone ki i lanen pa jo Icrael ma pe guyenyo Jehovah?
KWOWA MACALO LUKRICITAYO
Itwero timo gin ango me wek ka idok cen ka lim, ci onyak nyige? Medde ki dong miti, bed ki yub mo ma imito cobone kare ducu ka idok cen ka lim, dok wi pe owil i kom tyen lok ma pire tek loyo me dok cen ka lim.
LONYO MA TYE I LOK PA LUBANGA
Lok i kom Yona nyuto ni Lubanga Jehovah pe ilo cinge woko i komwa ka watimo bal, ento en mito ni wanong pwony ki iye.
KWOWA MACALO LUKRICITAYO
Lwodo lok i kom gin mutimme i kwo pa Yona twero konyowa me lweny ki tur cwiny, loko nenowa i kom ticwa me pwony, ki dong nongo kwe cwiny i lega.
LONYO MA TYE I LOK PA LUBANGA
Worowa okubbe nining ki watwa ki utmegiwa?
LONYO MA TYE I LOK PA LUBANGA
Onongo nen calo jo Babilon pe bijwero Juda. Kadi bed kumeno, lok pa lanebi man ocobbe kakare, dok onongo mitte ni Kabakuk okur.
KWOWA MACALO LUKRICITAYO
Ka alokaloka mo mito balo worowa nyo watwa ki Lubanga Jehovah, gin ango ma bikonyowa me bedo ma wangwa twolo i yo me cwiny?